Киров өлкәсе мөселманнарының Диния нәзарәте

*[[Россия мөселманнарының Үзәк Диния нәзарәте]] составындагы *'Киров өлкәсе мөселманнарының төбәк Диния нәзарәте** белән бутамагыз''</small>

**Киров өлкәсе мөселманнарының Диния нәзарәте** () ― [[Киров өлкәсе]] мөселманнарының [[Россия мөфтиләр шурасы]]  составындагы үзәкләшкән дини оешмасы. [[Нократ Аланы районы |Нократ Аланы]] һәм [[Малмыж районы|Малмыж]] районнарында урнашкан берничә җирле мөселман дини оешмасын ([[мәхәллә]]) берләштерә.  

Диния нәзарәте рәисе (2012 елдан) – Нияз Шамил улы Кашапов.

== Тарих ==
Киров өлкәсе мөселманнарының Диния нәзарәтенә караучы мөселман җәмгыятьләренең күп өлеше [[Нократ Аланы районы|Нократ Аланы]] һәм [[Малмыж районы|Малмыж]] районнарында халык саны буенча [[татарлар]] өстенлек иткән авылларда һәм бистәдә урнашкан.
 
2012 елга кадәр Киров өлкәсе мөселманнарының Диния нәзарәтен Рифнур хәзрәт Закиров җитәкләгән (Малмыж районы [[Әҗем (Киров өлкәсе)|Әҗем]] авылы мәчете имамы). 2012 елдан рәис – Нияз Шамил улы Кашапов (1982 елгы).

[[2012 ел]]да Диния нәзарәте составында 8 җирле мөселман җәмгыяте була: 
* [[Әҗем (Киров өлкәсе)|Әҗем]] авылы мөселманнарының җирле дини оешмасы,  
* [[Рожки (Малмыж районы)|Рожки]] авылы мөселманнарының җирле дини оешмасы ,  
* [[Татар Югары Конбашы]] авылы мөселманнарының җирле дини оешмасы , 
* [[Иске Йөрек]] авылы мөселманнарының җирле дини оешмасы ,  
* [[Яңа Йөрек]] авылы мөселманнарының җирле дини оешмасы ,  
* [[Савали]] авылы мөселманнарының җирле дини оешмасы,  
* [[Салкын Чишмә (Киров өлкәсе)|Салкын Чишмә]] авылы мөселманнарының җирле дини оешмасы,  
* [[Яңа Смәел]] авылы мөселманнарының җирле дини оешмасы . 
Югарыда санап үтелгән барлык мөселман җәмгыятьләрендә [[мәчет]]ләр булган, әмма аларның барысына да ремонт һәм реконструкция кирәк булган. Биналар заманча техник һәм санитар таләпләргә дә, мәхәллә кешеләренең санына да туры килми.  [[Рожки (Малмыж районы)|Рожки]] һәм [[Әҗем (Киров өлкәсе)|Әҗем]] авылларында мәчетләрдә [[манара]]лар булмый (Әҗем мәчетендә манара һәм ярымай 2021 елның 17 июлендә урнаштырыла). Балалар өчен [[ислам]] нигезләре буенча даими дәресләр бары тик Салкын Чишмә, Яңа Смәел авылы мәчетләрендә, шулай ук Иске Йөрек һәм Яңа Йөрек авылларында үткәрелгән.

[[2022 ел]]да Диния нәзарәте составында – 9 мөселман җәмгыяте: 
* [[Нократ Аланы районы]]ның [[Кызыл Алан (Нократ Аланы районы)|Кызыл Алан]] [[шәһәр тибындагы бистә]]се мөселманнарының җирле дини оешмасы кушылган.  
* Диния нәзарәте канаты астында шулай ук Малмыж районы [[Иске Тушка]], [[Никольское (Киров өлкәсе)|Никольское]], [[Актүбә (Киров өлкәсе)|Актүбә]] авыллары һәм Нократ Аланы районының [[Сасмак (Киров өлкәсе)|Сасмак]] авыллары мөселманнарының дини төркемнәре эшли. 
Барлык җәмгыятьләрдә дә квалификацияле [[имам]]нар һәм укытучылар алып бара торган өлкәннәр һәм балалар өчен ислам нигезләре буенча даими дәресләр оештырылган. Һәр мәчет һәм һәр җирле дини җәмгыятьтә өлкәннәр һәм балалар өчен мәктәпләр эшли, ислам нигезләре буенча дәресләр үткәрелә.

2021 елдан [[Россия Федерациясе мөселманнарының Диния нәзарәте]] ярдәме белән «Вәгазь» газетасы яңадан нәшер ителә (мөхәррир Фирүзә ханым Кашапова). 
== Искәрмәләр ==

== Сылтамалар==
* [https://islam43.ru/  **ЦРО ДУМ КО*' официальный сайт] 
* *Нина Зотова''.   Двойной юбилей Нияза Кашапова - председателя ЦРО ДУМ Кировской области. Сайт Мусульмане России, 28.04.2022
*   ЦРО ДУМ Кировской области. ВКонтакте
## Моны да карагыз
* Юлчы (мәчет, Малмыж районы)
Төркем:Мөселманнарның Диния нәзарәтләре
Төркем:Киров өлкәсендә ислам